கேள்வி: அக்காக்குயில் - வாழ்வுமுறை பற்றி தகவல் சொல்.
பதில்: அக்காக்குயில் மனிதர்கள் வாழும் பகுதில் அமைந்துள்ள மரங்களில் வாழும். ஆனாலும் எளிதில் மனிதர்களின் கண்ணில் தென்படாது.
கேள்வி: அக்காக்குயில் - விளக்கம் பற்றி விளக்கவும்.
பதில்: அக்காக்குயில் பொதுவாகப் பருந்தைவிட சிறியதாகவும் புறாவைப்போல் உருவத்தைக்கொண்ட குயிலினப் பறவை ஆகும். இப்பறவையின் தோகை நீறுபூத்த சாம்பல் நிறத்தில் காணப்படும் அதோடு கீழே வெள்ளை நிறமும், பழுப்பு நிறத்தில் சிறு சிறு கோடுகளும் கொண்டதாக காணப்படும். இதன் வால் பகுதி முடியும் இடத்தில் விரிந்து காணப்படும். ஆண், பெண் இரண்டுக்குமே வால் பகுதி ஒரே மாதரித்தான் காணப்படுகிறது. இப்பறவையில் கண்களைச்சுற்றி ஒரு தனித்துவமானபடி மஞ்சள் வளையம் காணப்படுகிறது. வயதுவந்த பறவைகளின் உடலில் இடவலமாக வல்லூறுக்கு உள்ளது போல் கோடுகள் காணப்படுகிறது. இப்பறவை பார்ப்பதற்குப் பருந்து போல் இருந்தாலும் இது பருந்து இல்லை. ஆனால் இறக்கைகளை அசைக்கும் விதம் மற்றும் தனது இரையைப் பிடித்து லாவகமாகத் தடையின்றி நழுவிச்செல்லும் போக்கு, வாலை ஆட்டும் பாணி, மேலே எழும்பிச் செல்லும் விதம் மேலிருந்து கீழே இறங்குவது போன்ற செயல்களால் பருந்து (வைரிபோல்) தெரியும். இவை சிறிய பறவைகள், அணில் போன்றவைகளைப் பார்த்தால் ஒலியெழுப்பும். இப்பறவைகளில் ஆண் பறவை பெண் பறவையைவிட பெரியதாக இருக்கும். இப்பறவையைப் பார்ப்பவர்கள் தொண்டை மற்றும் மார்பக இருண்ட கோடுகள் போன்றவற்றைக் கொண்டு பெரிய அக்காக் குயில் என எண்ணுகிறார்கள். இந்த குழப்பத்திற்கு இன்னொரு காரணம் இதன் முகவாய்க்கட்டை, கன்னமும் பருந்து போல் இருக்கும். File:Common Hawk Cuckoo I2 IMG 0801.jpg)]] கோடைகாலம் முடிந்து இப்பறவை பருவப் பெயர்ச்சிக் காற்று காலங்களில் தனது இடத்தைத் தேர்வு செய்ய ஆரம்பிக்கிறது.
கேள்வி: அக்காக்குயில் - நாட்டார் கதை குறித்து விரிவாக சொல்லுங்கள்.
பதில்: அக்கா குயில் குறித்து தமிழ்நாட்டின் காவிரி படுகை பகுதிகளில் ஒரு நாட்டார் கதை நிலவுகிறது. அதன்படி, ஒரு ஆடிமாத்தில் அக்கா குயிலும் தங்கை குயிலும் தண்ணீர் குடிக்க காவிரி ஆற்றுக்குச் சென்றன. அபோது எதிர்பாராதவிதமாக ஆற்றில் வெள்ளம் பெருக்கெடுத்து, அக்கா குயில் ஆற்றின் நடுவில் சிக்கிக் கொண்டது. அக்காக் குயிலை காணாத தங்கைக் குயில் ஆற்றங்கரையில் கத்தியபடி நின்றது. ஆனால் அக்காக் குயில் அற்றுச் சுழலில் சிக்கி இறந்துவிட்டது. ஆனால் அதை அறியாத தங்கைக் குயில் அக்காக் குயில் திரும்ப வரும் என்று எண்ணி ''அக்கா அக்கா'' என்று கத்திக் கொண்டே உள்ளது. அதனால் தான் அது அக்கா குயில் என்று அழைக்கப்படுகிறது. ஆடிமாதம் இக்குயில் ஒலி எழுப்பும் என்பது அந்த மக்களின் உற்று நோக்கல் இக்கதையில் வெளிப்படுகிறது. இப்பறவையின் இனப் பெருக்க காலம் மார்ச் முதல் சூன் வரை என்பது இதில் ஒத்துப் போகிறது.